Babelscape/SREDFM huggingface dataset:
Ακτινοπτερύγιοι

Οι Ακτινοπτερύγιοι ιχθύες αποτελούν ομοταξία των οστεϊχθυών. Οι ακτινοπτερύγιοι πήραν το όνομά τους επειδή φέρουν λεπιδοτρίχια ή «ακτίνες πτερυγίων», με τα πτερύγιά τους να αποτελούνται από μεμβράνες δέρματος το οποίο υποστηρίζουν οστέινες ή κερατοειδής άκανθες (ακτίνες), σε αντίθεση με τα σαρκώδη, λοβωτά πτερύγια τα οποία χαρακτηρίζουν τους σαρκοπτερύγιους ιχθύες, οι οποίοι όμως διαθέτουν και αυτοί λεπιδοτρίχια. Τα πτερύγια των ακτινοπτερύγιων συνδέονται απευθείας με τα εγγύς ή κοιλιακά σκελετικά στοιχεία.

Αριθμητικά, οι ακτινοπτερυγίοι είναι η κυρίαρχη τάξη σπονδυλωτών, αποτελώντας σχεδόν το 99% των πάνω από 30.000 ειδών ψαριών. Είναι παρόντα σε αλμυρά και γλυκά νερά, και σε θαλάσσια περιβάλλοντα από τις αβύσσους μέχρι τα ψηλότερα ορεινά ρέματα. Τα υπάρχοντα είδη ποικίλουν σε μέγεθος από τον παιδοκυπρίνο, με μήκος 8 χιλιοστά, μέχρι το ωκεάνιο φεγγαρόψαρο με βάρος 2.300 κιλά.

Οι ακτινοπτερυγίοι χωρίζονται σε δύο υπομοταξίας, τους Χονδρόστεους και τους Νεοπτερύγιους. Οι Νεοπτερύγιοι με τη σειρά τους χωρίζονται στους Ολόστεους και τους Τελεόστεους.
Το τραγούδι της αγάπης

Το τραγούδι της αγάπης (Iσπανικά: "Canción de amor") είναι τηλενουβέλα μεξικάνικης παραγωγής του 1996. 

Πρωταγωνιστούν Εδουάρδο Καπετίγιο, Λορένα Ρόχας, Χοακίν Κορδέρο, Νούρια Μπάχες και Αλόνσο Ετσανόβε.
Γιόχαν Σνάιντερ

Ο Γιόχαν Σνάιντερ (Johann Schneider, Ομπερλάουτερ, βάπτ. 17 Ιουλίου 1702 - Λειψία, 5 Ιανουαρίου 1788) ήταν Γερμανός οργανίστας και συνθέτης. Πρώτος του δάσκαλος του ήταν ο Κάντορας Νικολάους Μύλλερ στο Ομπερλάουτερ και κατόπιν ο Γιόχαν Χάινριχ Ράινμαν στο Ζάαλφελντ. Αναφέρεται επίσης ως μαθητής του Γιόχαν Σεμπάστιαν Μπαχ, την περίοδο που ήταν Καπελμάιστερ στο Καίτεν. Δάσκαλοί του στο βιολί ήταν ο Γιόχαν Γκότλιμπ Γκράουν στο Μέρζεμπουργκ και ο Γιόχαν Γκραφ στο Ρούντολσταντ. Το 1721 ανέλαβε τη θέση του οργανίστα και πρώτου βιολιστή στην Αυλή του Ζάαλφελντ και πέντε χρόνια αργότερα έγινε βιολιστής στο δουκάτο της Βαϊμάρης. Το 1729 επιλέχθηκε για τη θέση του οργανίστα στην εκκλησία του Αγίου Νικολάου στη Λειψία, την οποία διατήρησε μέχρι το 1787. Μεταξύ των κριτών ήταν και ο Μπαχ, ενώ για την ίδια θέση διαγωνίστηκαν δύο ακόμα μαθητές του, ο Γ. Κ. Φόγκλερ και ο Γιόχαν Άντολφ Σάιμπε. 

Κατά τον Λόρεντς Κρίστοφ Μίτσλερ, ο Σνάιντερ ήταν εξαιρετικός εκτελεστής στο εκκλησιαστικό όργανο και μετά τον Μπαχ ο καλύτερος στη Λειψία. Οι συνθέσεις του για το εκκλησιαστικό όργανο διακρίνονται για την τεχνική δυσκολία τους και σε μεγάλο βαθμό αποτελούν τυπικά δείγματα της ύστερης μπαρόκ μουσικής, με εξαίρεση το Πρελούδιο σε Σολ Μείζονα, που ακολουθεί τα πρότυπα του στυλ γκαλάν.
Αθλητικός Ποδοσφαιρικός Όμιλος Αετός Κορυδαλλού

Ο Αθλητικός Ποδοσφαιρικός Όμιλος Αετός Κορυδαλλού είναι αθλητικός σύλλογος με έδρα τον Κορυδαλλό Αττικής στον Πειραιά. Επίσημο έτος ίδρυσης του συλλόγου είναι το 1960, χρώματα το κίτρινο και το μαύρο και έμβλημα του συλλόγου είναι ένας αετός. Δραστηριοποιείται στο άθλημα του ποδοσφαίρου, έχει Αριθμό Μητρώου Ε.Π.Ο. 1615 και ανήκει στη δύναμη της Ε.Π.Σ. Πειραιά, όπου και αγωνίζεται στις διοργανώσεις της. Έδρα του αποτελεί το στάδιο Δ.Α.Κ. Κορυδαλλού, όπου διεξάγει τους εντός έδρας αγώνες του.
Δημήτρης Γιαννόπουλος

Ο Δημήτρης Γιαννόπουλος (Πελοπόννησος 1958-18 Απριλίου 2014) ήταν Έλληνας ηθοποιός, με αρκετές συμμετοχές στα αυτοτελή επεισόδια του Πάνου Κοκκινόπουλου.
Έσμπιεργκ

300px|thumb|Η παλιά δεξαμενή νερού του Έσμπιεργκ

Το Έσμπιεργκ (δανικά: Esbjerg) είναι η πέμπτη μεγαλύτερη πόλη της Δανίας και έδρα του ομώνυμου δήμου. Βρίσκεται στη δυτική ακτή της χερσονήσου της Γιουτλάνδης στη νοτιοδυτική Δανία. Βρίσκεται 71 χιλιόμετρα δυτικά του Κόλντινγκ και 164 χλμ. νοτιοδυτικά του Ώρχους. Το Έσμπιεργκ έχει 72.044 κατοίκους το 2021.

Πριν την δημιουργία του λιμανιού στο Έσμπιεργκ το 1868, (σήμερα το δεύτερο μεγαλύτερο στη Δανία), στην περιοχή υπήρχαν μόνο μερικά αγροκτήματα. Έπειτα όμως η πόλη αναπτύχθηκε γρήγορα με τον πληθυσμό να αυξάνεται από 13.000 το 1901 σε 70.000 κατοίκους το 1970. Εκτός από την αλιεία και τις ναυτιλιακές δραστηριότητες, το Έσμπιεργκ έγινε επίσης ένα σημαντικό κέντρο για τις εξαγωγές γεωργικών προϊόντων. Η πόλη εξυπηρετείται και από το αεροδρόμιο του Έσμπιεργκ με πτήσεις προς την Αμπερντήν της Σκωτίας και του Σταβάνγκερ της Νορβηγίας.
Α. Τζ. Ίνγκλις

Ο Α. Τζ. Ίνγκλις (Ουίλμινγκτον του Ντέλαγουερ, 11 Ιουλίου 1967), είναι Αμερικάνος πρώην επαγγελματίας καλαθοσφαιριστής. Έχει ύψος 1,91 μέτρα και αγωνιζόταν στη θέση του σούτινγκ γκαρντ.
Μιχαήλ Βαρδάκας

Ο Μιχαήλ Βαρδάκας του Ιωάννη (14 Σεπτεμβρίου 1921 - 14 Φεβρουαρίου 1998) ήταν Έλληνας δικηγόρος, βουλευτής και ευρωβουλευτής από τη Θεσσαλονίκη.
Βασίλης Σκουντής

O Βασίλης Σκουντής (Πειραιάς, 10 Μαρτίου 1963) είναι Έλληνας δημοσιογράφος, παρουσιαστής και αρθρογράφος, περισσότερο γνωστός για τη μακροχρόνια παρουσία του στον δημοσιογραφικό χώρο του ελληνικού μπάσκετ. Αυτή την εποχή ο Βασίλης Σκουντής παρουσιάζει εκπομπή και μεταδίδει αγώνες μπάσκετ στην COSMOTE TV, αρθρογράφος στην ιστοσελίδα www.gazzetta.gr και την εφημερίδα Τα Νέα, σύμβουλος έκδοσης του εβδομαδιαίου περιοδικού «Αll Star Basket» και ανταποκριτής της επίσημης ιστοσελίδας της Ευρωλίγκας του μπάσκετ.
Disney's Pocahontas

Το Disney's Pocahontas είναι βιντεοπαιχνίδι πλατφόρμας βασισμένο στην ταινία του Disney με το ίδιο όνομα. Το παιχνίδι δημιουργήθηκε από την Funcom Oslo και κυκλοφόρησε την 1 Ιανουαρίου του 1996. Αργότερα, στις 10 Ιουνίου του ίδιου έτους και σχεδόν ένα χρόνο μετά την πρεμιέρα της ταινίας, κυκλοφόρησε και μία εκδοχή για το Game Boy, η οποία αναπτύχθηκε από την Tiertex Design Studios. Την ίδια περίοδο, άλλη μία εκδοχή του για το Super Nintendo Entertainment System ήταν υπό ανάπτυξη, αλλά τελικά ακυρώθηκε, διότι είχε μείνει πολύ πίσω για να συμπέσει με την εκδοχή για το Mega Drive της Sega.
Ρόναλτ Κούμαν

Ο Ρόναλτ Κούμαν (ολλανδικά: "Ronald Koeman", "ˈroːnɑlt ˈkumɑn", 21 Μαρτίου 1963) είναι Ολλανδός πρώην ποδοσφαιριστής, που αγωνιζόταν ως αμυντικός μέσος ή λίμπερο, και νυν προπονητής ποδοσφαίρου της Μπαρτσελόνα.
Θερινοί Παραολυμπιακοί Αγώνες 2016

Οι Θερινοί Παραολυμπιακοί Αγώνες 2016 (πορτογαλικά: "Jogos Paralímpicos de Verão de 2016") είναι η 15η διοργάνωση των Θερινών Παραολυμπιακών Αγώνων και ένα μεγάλο διεθνές αθλητικό γεγονός για αθλητές με ειδικές ανάγκες που λαμβάνει χώρα στο Ρίο ντε Τζανέιρο της Βραζιλίας από τις 7 Σεπτεμβρίου έως τις 18 Σεπτεμβρίου 2016. Όντας υπό τη δικαιοδοσία της Διεθνούς Παραολυμπιακής Επιτροπής, οι Θερινοί Παραολυμπιακοί Αγώνες είναι οι πρώτοι αγώνες που διεξάγονται εν μέσω χειμώνα στη χώρα που τους φιλοξενεί. Επίσης είναι η πρώτη φορά που μια λατινοαμερικάνικη πόλη της Νοτίου Αμερικής φιλοξενεί τη διοργάνωση, η δεύτερη φορά που οι αγώνες διεξάγονται στο νότιο Ημισφαίριο (η πρώτη φορά ήταν στο Σίδνεϋ το 2000) και η πρώτη φορά που μια πορτογαλόφωνη χώρα φιλοξενεί το θεσμό. Όλα τα αγωνίσματα γίνονται στο Στάδιο Μαρακανά ενώ προστέθηκαν δυο νέα αθλήματα : το κανόε και το τρίαθλο.
Λόρεντς Κρίστοφ Μίτσλερ

O Λόρεντς Κρίστοφ Μίτσλερ ("Lorenz Christoph Mizler", Χάιντενχαϊμ, 25 Ιουλίου 1711 - Βαρσοβία, Μάρτιος 1778) ήταν Γερμανός πολυμαθής, μαθηματικός, ιατρός και θεωρητικός της μουσικής, σημαντική μορφή στην ιστορία της γερμανικής μουσικής τον 18ο αιώνα.
Δίκτυς

Δίκτυς είναι όνομα τεσσάρων αντρών στην ελληνική μυθολογία:

*Ο Δίκτυς ήταν ψαράς και αδερφός του βασιλιά Πολυδέκτη της Σερίφου, και οι δύο γιοι του Μάγνη και μίας Ναϊάδας, ή του Περισθένη και της Ανδροθόης, ή του Ποσειδώνα και της Κερεβούς. Ανακάλυψε τη Δανάη και τον Περσέα σε ένα σεντούκι που ξεβγάλθηκε στην ακτή (ή πιάστηκε στο δίκτυ ψαρέματός του). Τους φέρθηκε καλά και μεγάλωσε τον Περσέα σα να ήταν δικός του γιος. Όταν ο Περσέας σκότωσε τη Μέδουσα, έσωσε την Ανδρομέδα, και απολίθωσε τον Πολυδέκτη, έκανε το Δίκτυ βασιλιά. Ο Δίκτυς και η σύζυγός του Κλυμένη είχαν ναό του Περσέα μέσα σε ιερό περίβολο εκκλησίας στην Αθήνα.

*Ο Δίκτυς, ένας από τους ναυτικούς αποπειράθηκαν να απαγάγουν τον θεό Διόνυσο, και τιμωρήθηκε από αυτόν όταν τον μεταμόρφωσε σε δελφίνι.

*Ο Δίκτυς, ένας Κένταυρος που πήγε στο γάμο του Πειρίθους και πάλεψε με τους Λαπίθες στις Ταυρομαχίες. Ο Δίκτυς υποχώρησε, γλίστρησε και έπεσε από ένα γκρεμό, καρφώνοντας τον εαυτό του στην κορυφή ενός φραξίνου και σκοτώνοντας τον εαυτό του.

*Ο Δίκτυς, γιος του Ποσειδώνα και της Αγαμήδης, κόρης του Αυγεία.
Ντράγκαν Σάκοτα

Ο Ντράγκαν Σάκοτα (σέρβικα:"Драган Шакота"),(Βελιγράδι, 16 Ιουνίου 1952) είναι σερβοέλληνας προπονητής καλαθοσφαίρισης και πρώην καλαθοσφαιριστής. Η καριέρα του στην προπονητική ξεκίνησε το 1983 και έχει εργαστεί σε συλλόγους σε Ελλάδα, Σερβία, Τουρκία και Ιταλία. Τον Δεκέμβριο του 2015, ανέλαβε χρέη γενικού διευθυντή στην ομάδα της ΑΕΚ μέχρι τις 8 Δεκεμβρίου 2017, όταν και κάθισε στον πάγκο των κιτρινόμαυρων ως προπονητής μέχρι το 2018.
Castell

Castell (στα καταλανικά «κάστρο») ονομάζεται ο πύργος από ανθρώπους που αποτελεί ένα από τα παραδοσιακά έθιμα της Πεδιάδας της Ταραγόνα και του Μπαλς στην Καταλονία. Ως έθιμο ανάγεται στον 18ο αιώνα αλλά απέκτησε από τη δεκαετία του 1980 έχει επεκταθεί στο σύνολο της Καταλονίας και θεωρείται εκ των χαρακτηριστικότερων εθίμων και συμβόλων ταυτότητάς της. Από το 2010 εντάχθηκε στον Κατάλογο Αριστουργημάτων Προφορικής και Άυλης Κληρονομιάς της Ανθρωπότητας της "UNESCO".

Τα ανθρώπινα κάστρα ορθώνονται από δεκάδες άτομα (που ονομάζονται "castellers", [kəstə'ʎεs], «καστελιές») που είναι οργανωμένα σε σύλλογο (κατ.: colla castellera). Μπορεί να έχουν διάφορα σχήματα στη βάση τους ("pinya") και ορόφους που να αποτελούνται από έναν στύλο ("pilar)" με ένα άτομο ανά όροφο, από έναν πύργο ("torre)" με δύο άτομα ανά όροφο ή από περισσότερα. Συνήθως οι όροφοι φτάνουν μέχρι τους εννιά, όντας πολλοί λίγοι οι σύλλογοι που έχουν καταφέρει να φτάσουν σε δέκα ή έντεκα. Οι σύλλογοι είναι συγκεντρώνονται αρκετές φορές την εβδομάδα και διατηρούν σταθερά μέλη για πολλά χρόνια δεδομένων των ιδιαίτερων συνθηκών που πρέπει να επικρατούν μέσα σε αυτούς για την επιτυχημένη δράση τους. Απαραίτητη είναι πάντα η καλή φυσική κατάσταση λόγω του βάρους και της πίεσης που υπόκεινται οι "castellers" ενώ τις τελευταίες δεκαετίες οι γυναίκες συμμετέχουν όλο και περισσότερο. 

Ιστορικά τα castells είναι εξέλιξη ανθρώπινων πύργων που ορθώνονταν κατά τη διάρκεια μεσαιωνικών εορτών στη Βαλενθιανική Κοινότητα. Το πρώτο ιστορικά καταγεγραμμένο κάστρο εντοπίζεται το 1770 στο Αρβός του Πενεδές. Τα μέλη των δύο πρώτων συλλόγων castellers (αμφότερες προέρχονταν από το Μπαλς) συμμετείχαν σε λαϊκές εκδηλώσεις με αντάλλαγμα χρήματα. Τα ανθρώπινα κάστρα συνέχισαν την παρουσία τους στην ευρύτερη περιοχή του Πενεδές και της Πεδιάδας της Ταραγόνα μέχρι τα τέλη του 19ου αιώνα όταν οι εκδηλώσεις παρήκμασαν λόγω της μετανάστευσης στη Βαρκελώνη πολλών μελών τους. Τα castells επανήλθαν την δεκαετία του 1930 και παρέμειναν παρά τον Εμφύλιο Πόλεμο και την Δικτατορία του στρατηγού Φράνκο, ο οποίος τα προώθησε ως μορφή φολκλορικής παράδοσης της Ισπανίας. Από τη δεκαετία του 1980 το έθιμο εξαπλώθηκε σε όλη την Καταλονία, με συλλόγους να ιδρύονται στις καταλανικές πόλεις και κωμοπόλεις και στο εξωτερικό (Μοντρεάλ, Κίνα και Χιλή). Παράλληλα, τα τελευταία χρόνια έχουν δημιουργηθεί ειδικά θεματικά μέσα ενημέρωσης ενώ οι εφημερίδες της Καταλονίας αφιερώνουν σχετικές στήλες. Σήμερα, οι εκδηλώσεις των "castellers" λαμβάνουν χώρα είτε στις γιορτές των καταλανικών πόλεων και χωριών είτε σε διαγωνισμούς.
Καταλανικό Κοινοβούλιο

Το Καταλανικό Κοινοβούλιο (καταλανικά: "Parlament de Catalunya") είναι ο θεσμός που εκπροσωπεί την πολιτική βούληση των πολιτών της Καταλονίας και το νομοθετικό σώμα της Κυβέρνησης της Καταλονίας. Σήμερα διαθέτει 135 βουλευτικές έδρες και έχει την έδρα του στο Μέγαρο του Καταλανικού Κοινοβουλίου στη Βαρκελώνη. 

Ιστορικά ανάγεται στις συνελεύσεις της μεσαιωνικής και νεότερης Ζενεραλιτάτ της Καταλονίας που καταργήθηκε από τον Φίλιππο Ε΄ το 1714. Επανήλθε το 1932 υπό τον πρώτο πρόεδρο της σύγχρονης καταλανικής κυβέρνησης, Φρανσέσκ Μασιά, και λειτούργησε μέχρι τον 1939 και την ήττα της Δεύτερης Δημοκρατίας στον Ισπανικό Εμφύλιο. Το 1979, ο Χάρτης Αυτοδιοίκησης της Καταλονίας όρισε την επαναλειτουργία του. Κύριος ρόλος του είναι η ψήφιση νόμων σχετικών με τις αποκλειστικές αρμοδιότητες της Καταλονίας σε περιφερειακό επίπεδο όπως καθορίζονται από τον αναθεωρημένο Χάρτη του Καθεστώτος Αυτοδιοίκησης της Καταλονίας του 2006, η ψήφιση του καταλανικού προϋπολογισμού, η ανάδειξη του προέδρου της Καταλανικής Κυβέρνησης και οκτώ γερουσιαστών που εκπροσωπούν την Καταλονία στην Ισπανική Γερουσία και ο έλεγχος της εκτελεστικής κυβέρνησης της Καταλονίας.
Τζοβάννι ντε λο Κάβο

Ο Τζοβάννι ντε λο Κάβο ή ντε Κάπιτε () ήταν Γενουάτης τυχοδιώκτης, πειρατής και ναυτικός, ο οποίος εισήλθε στην υπηρεσία του Βυζαντινού Αυτοκράτορα Μιχαήλ Η΄ Παλαιολόγου. To 1278 έλαβε τον τίτλο "Μέγας Δουξ" του βυζαντινού ναυτικού. Για τις υπηρεσίες του ανταμείφθηκε και με την παραχώρηση της κυριαρχίας επί της Ρόδου, όπως και της Ανάφης.
Αντρέα Μορίσκο

Ο Αντρέα Μορίσκο ήταν Γενουάτης πειρατής, ο οποίος δραστηριοποιήθηκε στο Αιγαίο Πέλαγος κατά τα τέλη του 13ου αιώνα, ενώ το 1304 τάχθηκε στην υπηρεσία της Βυζαντινής Αυτοκρατορίας. Ως ναύαρχος και κουρσάρος, ήταν ενεργός για λογαριασμό των Βυζαντινών έως το 1308, όταν και πιάστηκε αιχμάλωτος και εκτελέστηκε στην Κύπρο.
Κόιντος Αυρήλιος Σύμμαχος

Ο Κόιντος Αυρήλιος Σύμμαχος ("Quintus Aurelius Symmachus", 340 – 402) ήταν Ρωμαίος πολιτικός, ρήτορας και διανοούμενος. Διετέλεσε ανθύπατος Αφρικής το 373, Πολίαρχος Ρώμης (praefectus urbi) το 384 and 385, και ύπατος το 391. Ο Σύμμαχος επιδίωξε τη διατήρηση των ρωμαϊκών παραδόσεων εν μέσω του εκχριστιανισμού της αυτοκρατορίας, και ηγήθηκε μιας ανεπιτυχούς αντιπροσωπείας προς τον αυτοκράτορα Γρατιανό για την επανατοποθέτηση του Βωμού της Νίκης στην Αγορά της Ρώμης όπου έδρευε η Ρωμαϊκή Σύγκλητος. Δύο χρόνια αργότερα, απηύθυνε μια περίφημη έκκληση προς τον διάδοχο του Γρατιανού Ουαλεντινιανό Β’, η οποία αντικρούσθηκε από τον Επίσκοπο Μεδιολάνων Αμβρόσιο. Ο Σύμμαχος κινδύνευσε να καταστραφεί όταν υποστήριξε το στασιαστή Μάγνο Μάξιμο, όμως η φήμη του αποκαταστάθηκε και τρία χρόνια αργότερα διορίσθηκε ύπατος. Πολλά εκ των γραπτών του έχουν επιβιώσει: εννέα τόμοι με επιστολές, μια συλλογή επισήμων εγγράφων, και ψήγματα διαφόρων ρητορικών ομιλιών.
Ανανία του Σιράκ

Ο Ανανία του Σιράκ (αρμένικα: "Անանիա Շիրակացի", 610 - 685), γνωστός και ως Ανανία Σιρακατσί ή Ανανίας του Σιράκ, ήταν Αρμένιος φιλόσοφος, μαθηματικός, αστρονόμος, γεωγράφος και αλχημιστής. Γνωστότερο έργο του είναι η "Γεωγραφία" του. Συνέγραψε, επίσης, μια αυτοβιογραφία του.
Σεμπάδ ΣΤ΄ ο Βαγρατίδης

Ο Σεμπάδ ΣΤ΄ ο Βαγρατίδης (στα αρμένικα "Սմբատ Զ Բագրատունի", "Σεμπάτ Μπαγκρατούνι", γεννηθείς προς το 670 και αποβιώσας το 726) ήταν Αρμένιος ηγεμόνας της οικογένειας των Βαγρατιδών, ο οποίος υπήρξε ηγεμόνας της Αρμενίας από το 691 έως το 711.
Ασώτιος Β΄ ο Βαγρατίδης

Ο Ασώτιος Β΄ ο Βαγρατίδης (στα αρμένικα "Աշոտ Բ Բագրատունի", "Ασότ Μπαγκρατούνι", αποβιώσας το 688) ήταν Αρμένιος ηγεμόνας προερχόμενος από την οικογένεια των Βαγρατιδών, ο οποίος διετέλεσε Ηγεμόνας της Αρμενίας από το 685 έως το 688.
Μάγκιαρ Μπάλας

Ο Μάγκιαρ Μπάλας (), επίσης γνωστός ως Μπλαζ ο Μαγυάρος, ήταν στρατιωτικός διοικητής και εξέχων κρατικός αξιωματούχος του Βασιλείου της Ουγγαρίας στην διάρκεια του 15ου αιώνα. Η στρατιωτική του καριέρα ξεκίνησε με τον ίδιο να ευρίσκεται υπό τις διαταγές του Ιωάννη Ουνιάδη. Κατά την διάρκεια της περιόδου βασιλείας του υιού του Ουνιάδη, Ματθαίου Κορβίνου, ήταν Μπάνος της Κροατίας από το 1470 έως το 1472 και το 1483, Μπάνος της Σλαβονίας από το 1470 έως το 1471 και το 1483, Μπάνος της Βοσνίας από το 1470 έως το 1471, και Βοϊβόδας της Τρανσυλβανίας από το 1472 έως το 1475. Απεβίωσε στην Κάσσα (σημερινό Κόζιτσε της Σλοβακίας) το 1490.
Κώστας Βαρώτσος

Ο Κώστας Βαρώτσος είναι Έλληνας γλύπτης, καθηγητής του Αριστοτελείου Πανεπιστημίου Θεσσαλονίκης.
Κουέρε

Οι Κουέρε ή Νγκ'ουέρε "(Kwere" ή "Ngh'were)", είναι μια μητρογραμμική εθνοτική και γλωσσική ομάδα που έχει τη βάση της στην Περιοχή Μπαγκαμόγιο "(Bagamoyo District)", της Περιφέρειας Πουάνι "(Pwani Region)" στην παράκτια Τανζανία. Η κύρια γλώσσα που ομιλείται είναι τα Νγκ'ουέλε "(Ngh'wele)", που στα Σουαχίλι ονομάζονται Κικουέρε "(Kikwere)".
Παναγία του Μονσεράτ

μικρογραφία|Το άγαλμα της Παναγίας του Μονσεράτ
Η Παναγία του Μονσεράτ (καταλαν.: "Mare de Déu de Montserrat") είναι ξύλινο άγαλμα ρομανικού ρυθμού του 12ου αιώνα που απεικονίζει τη μητέρα του Ιησού Χριστού και φιλοξενείται στον ομώνυμο ναό στο όρος Μονσεράτ της Καταλονίας. Θεωρείται η προστάτιδα της Καταλονίας μαζί με τον Άγιο Γεώργιο, και ένα από τα ισχυρότερα σύμβολα της καταλανικής ταυτότητας. Είναι ιδιαίτερα γνωστό λόγω του μαύρου χρώματος που έχει αποκτήσει (εξ ου και η λαϊκή της προσφώνηση «La Moreneta», η «μελαχρινούλα» λόγω πιθανής χημικής αντίδρασης κάποιου από τα βερνίκια που εφαρμόστηκαν πάνω της, αποτελώντας έτσι μία εκ των μαύρων εικόνων της Παναγίας της Ευρώπης. Τα χέρια του αγάλματος και η μορφή του Χριστού είναι ύστερες προσθήκες του 19ου αιώνα.
Γιόχαν Γκέοργκ Άλμπρεχτσμπεργκερ

Ο Γιόχαν Γκέοργκ Άλμπρεχτσμπεργκερ ("Johann Georg Albrechtsberger", Κλοστερνόιμπουργκ, 3 Φεβρουαρίου 1736 – Βιέννη, 7 Μαρτίου 1809), ήταν Αυστριακός συνθέτης, οργανίστας, θεωρητικός και μουσικοπαιδαγωγός του 18ου αιώνα.
Ο Άλμπρεχτσμπεργκερ θεωρείτο στην εποχή του, ίσως, ο πλέον περιζήτητος Ευρωπαίος καθηγητής μουσικής. Υπήρξε δάσκαλος αρμονίας και αντίστιξης του Μπετόβεν.
Γκέοργκ Φίλιπ Τέλεμαν

Ο Γκέοργκ Φίλιπ Τέλεμαν ("Georg Philipp Telemann", Μαγδεβούργο, 24 Μαρτίου 1681 - Αμβούργο, 25 Ιουνίου 1767) ήταν σπουδαίος Γερμανός συνθέτης της μπαρόκ μουσικής, του οποίου το έργο γεφυρώνει το ύστερο μπαρόκ με την πρώιμη κλασική μουσική εποχή. Υπήρξε ένας από τους κορυφαίους συνθέτες της εποχής του, ανανεωτής της γερμανικής μουσικής και καινοτόμος, με σημαντική συμβολή επίσης στη μουσική εκπαίδευση και θεωρία. Δραστηριοποιήθηκε, αναλαμβάνοντας υψηλές θέσεις, στη Λειψία, στο Ζάρυ, στο Άιζεναχ και στη Φρανκφούρτη, πριν εγκατασταθεί το 1721 στο Αμβούργο ως Κάντορας και μουσικός διευθυντής.
Σάββας Παπαγρηγοριάδης

Ο Σάββας Παπαγρηγοριάδης (18.. - 24 Αυγούστου 1951) ήταν Έλληνας εκπαιδευτικός και βουλευτής.
Έντιθ Κόρμπετ

Η Έντιθ Κόρμπετ (28 Δεκεμβρίου 1846 - 1920) ήταν Βικτοριανή ζωγράφος τοπίων, που είχε στενούς δεσμούς με την ομάδα Μακιαγιόλι και την λεγόμενη Ετρουσκική σχολή, οι οποίες έσπασαν την παράδοση ζωγραφίζοντας στο ύπαιθρο ώστε να συλλάβουν το φυσικό φως, ευνοώντας τον πανοραμικό τρόπο ζωγραφικής τους.
Νίνα

Η Νίνα (Iσπανικά: "Niña amada mía", Μετάφραση: "Αγαπημένο μου κορίτσι") είναι τηλενουβέλα μεξικάνικης παραγωγής του 2003. Η τηλενουβέλα είναι προσαρμογή της Βενεζουελάνικης τηλενουβέλας του 1985 "Οι Αμαζόνες (Las Amazonas)".

Πρωταγωνιστούν Καρίμε Λοσάνο, Σέρχιο Γόιρι, Μερσέδες Μόλτο, Έρικ ντελ Καστίγιο και Χουάν Πάμπλο Γκαμπόα.
Ευριπίδης Παπαδόπουλος

Ο Ευριπίδης Παπαδόπουλος (1888 - 24 Αυγούστου 1957), του Ιωάννη, ήταν Έλληνας δικηγόρος και πολιτικός.

Σπούδασε νομικά και άσκησε τη δικηγορία. Πολιτεύτηκε στη Θεσσαλονίκη και εξελέγη βουλευτής Θεσσαλονίκης το 1932 και το 1933 με το Κόμμα Φιλελευθέρων. 

Απεβίωσε στις 24 Αυγούστου 1957 και κηδεύτηκε την επομένη από τον ιερό ναό της Αχειροποιήτου. Με τη σύζυγό του Ελένη είχαν έναν γιο και μία κόρη.
Μίχαελ Άλτενμπουργκ

Ο Μίχαελ Άλτενμπουργκ (Michael Altenburg, Άλαχ 27 Μαΐου 1584 – Ερφούρτη 12 Φεβρουαρίου 1640) ήταν Γερμανός συνθέτης, θεολόγος και μουσικοπαιδαγωγός, από τους σημαντικότερους της εποχής του Τριακονταετούς Πολέμου.
Γιόχαν Πάουλ φον Βέστχοφ

Ο Γιόχαν Πάουλ φον Βέστχοφ (Johann Paul von Westhoff, Δρέσδη, 1656 - Βαϊμάρη, ταφή 17 Απριλίου 1705) ήταν Γερμανός συνθέτης και ένας από τους σπουδαιότερους βιολονίστες της εποχής του. Γεννήθηκε στη Δρέσδη και ακολουθώντας τα βήματα του πατέρα του έγινε μέλος της ορχήστρας της Αυλής της Δρέσδης από το 1674 μέχρι το 1697. Θα πρέπει να ταξίδεψε στην Ιταλία και στη Γαλλία, καθώς για μικρό χρονικό διάστημα εργάστηκε ως καθηγητής γλωσσών στο Πανεπιστήμιο του Βίτενμπεργκ, ενώ το 1699 ανέλαβε θέση γραμματέα, μουσικού και δασκάλου γαλλικών και ιταλικών στην Αυλή της Βαϊμάρης, όπου παρέμεινε μέχρι το θάνατό του.

Υπήρξε πιθανότατα ο πρώτος που συνέθεσε πολυφωνικά έργα για σόλο βιολί χωρίς μπάσο κοντίνουο. Ξεχωρίζουν οι έξι Σουίτες για Σόλο Βιολί (1696) που διακρίνονται για την τεχνική τους δυσκολία αλλά και για το γεγονός πως υπήρξαν πρόδρομοι για τις μεταγενέστερες Σονάτες και Παρτίτες για σόλο βιολί (BWV 1001-1006) του Γιόχαν Σεμπάστιαν Μπαχ. Οι δύο συνθέτες συνυπήρξαν για ένα διάστημα στην Αυλή της Βαϊμάρης και θα πρέπει να γνωρίστηκαν το 1703 όταν ο Μπαχ διορίστηκε ως βιολονίστας στην Αυλή του δούκα Γιόχαν Ερνστ. Οι συγκεκριμένες παρτίτες του Βέστχοφ, που ανακαλύφθηκαν στις αρχές της δεκαετίας του 1970, ακολουθούν την τυπική δομή της ύστερης μπαρόκ μουσικής (με την ακολουθία αλεμάντ, κουράντ, σαραμπάντα και ζίγκα), όπως περίπου και οι δύο πρώτες παρτίτες του Μπαχ, ωστόσο εκείνες του Βέστχοφ έχουν επιρροές από την γαλλική παράδοση ενώ του Μπαχ από την ιταλική. Σημαντική θεωρείται και η Σουίτα για σόλο βιολί του Βέστχοφ που τυπώθηκε στο Παρίσι το 1683, έργο που είχε εκτελέσει τον προηγούμενο χρόνο ενώπιον του βασιλιά Λουδοβίκου ΙΔ΄ της Γαλλίας.
La Vanguardia

Η La Vanguardia (ισπανικά, «η πρωτοπορία») είναι καταλανική καθημερινή πολιτική εφημερίδα που εκδίδεται στη Βαρκελώνη. Ιδρύθηκε το 1881 και ανήκει στο Γκρουπ Γκοδό. Είναι η μεγαλύτερη σε κυκλοφορία καταλανική εφημερίδα και η τέταρτη σε κρατικό επίπεδο πίσω από τις τρεις ισπανικές "El País, El Mundo" και "ABC". Στην έντυπη και ηλεκτρονική μορφή του διατίθεται σε δύο εκδόσεις, στα ισπανικά και τα καταλανικά (από το 2011). Η ισπανική είναι μετάφραση της καταλανικής. Έχει 64.000 συνδρομητές και το 2015 έναν μέσο όρο πωλήσεων 129.000 αντιτύπων. 

Ιδεολογικά τοποθετείται στο μετριοπαθές κέντρομε συμπάθειες προς την καθολική εκκλησία παρότι κατά τη διάρκεια της δικτατορίας του στρατηγού Φράνκο υιοθέτησε τις θέσεις του καθεστώτος και οι ιδιοκτήτες της είναι μέλη της ισπανικής ευγενικής τάξης.
Πασκουάλ Μαραγάλ

Ο Πασκουάλ Μαραγάλ (Βαρκελώνη, 13 Ιανουαρίου 1941) είναι Καταλανός πολιτικός μέλος του Κόμματος των Σοσιαλιστών της Καταλονίας, τέως δήμαρχος της Βαρκελώνης μεταξύ 1982 και 1997 και πρόεδρος της Καταλανικής Κυβέρνησης μεταξύ 2003 και 2006. Κατά τη θητεία του στο δημαρχικό θώκο της Βαρκελώνης έλαβαν χώρα οι θερινοί Ολυμπιακοί Αγώνες του 1992. Είναι εγγονός του σπουδαίου Καταλανού ποιητή, Ζοάν Μαραγάλ.
Χοσέ Μοντίλια

Ο Χοσέ Μοντίλια Αγιλέρα (José Montilla Aguilera, Ιθνάχαρ, Κόρδοβα, 15 Ιανουαρίου 1955) είναι Καταλανός πολιτικός του, πρώην γενικός γραμματέας του Κόμματος των Σοσιαλιστών της Καταλονίας μεταξύ 2000 και 2011. Έχει διατελέσει υπουργός Βιομηχανίας, Τουρισμού και Εμπορίου επί της πρώτης κυβέρνησης του Χοσέ Λουίς Ροδρίγεθ Θαπατέρο (2004 - 2006), πρόεδρος της Κυβέρνησης της Καταλονίας (2006 - 2010), πρόεδρος του Επαρχιακού Συμβουλίου της Βαρκελώνης (2003 - 2004) και δήμαρχος της καταλανικής πόλης Κορνελιά δε Λιοβρεγάτ (1985 - 2004). Σήμερα είναι γερουσιαστής στην Ισπανική Γερουσία.
Ερμόδωρος ο Σαλαμίνιος

Ο Ερμόδωρος ο Σαλαμίνιος ήταν Έλληνας αρχιτέκτονας καταγόμενος από την Σαλαμίνα της Κύπρου, ο οποίος δραστηριοποιήθηκε στην Ρώμη κατά την διάρκεια του δεύτερου μισού του 2ου αιώνα π.Χ..
Ιερεμίας Γκίζι

Ο Ιερεμίας Γκίζι (ιταλικά: "Geremia Ghisi", "Τζερεμία Γκίζι", πέθανε το 1243 ή το 1252) ήταν Ενετός ευγενής μέλος της Οικογένειας Γκίζι. 

Το 1207, μετά την Δ΄ Σταυροφορία, ο Ιερεμίας κατέλαβε τα Ελληνικά νησιά της Σκιάθου, της Σκοπέλου και της Σκύρου και κατέστη Άρχοντάς τους.

Την ίδια χρονιά, αντίστοιχα, ο αδελφός του Ανδρέας Γκίζι κατέλαβε τα νησιά της Τήνου και της Μυκόνου. 

Η αδελφή ή ετεροθαλής αδελφή τους, Ανιέζε, νυμφεύθηκε τον Όθωνα ντε Σικόν, ο οποίος είχε καταστεί άρχοντας της Καρύστου στην Εύβοια.

Προς το 1239, ο Ιερεμίας, με την βοήθεια του αδελφού του, Ανδρέα, εκδίωξε έτερο Ενετό ευγενή, τον Μαρίνο Ντάντολο, από το φέουδο του της Άνδρου. Ο Ντάντολο απεβίωσε λίγο καιρό αργότερα, ωστόσο η χήρα και η αδελφή του διαμαρτυρήθηκαν ενώπιον του Μεγάλου Συμβουλίου της Βενετίας, το οποίο, τον Αύγουστο του 1243, διέταξε τον Ιερεμία να επιστρέψει την Άνδρο στους κληρονόμους του Ντάντολο, επί ποινή εξορίας από την Βενετία και κατάσχεσης της περιουσίας που είχε ο ίδιος, καθώς και ο αδελφός του Ανδρέας, στην πόλη. Παρά το διάταγμα αυτό, ο Ιερεμίας διατήρησε τον έλεγχο της Άνδρου έως τον θάνατό του λίγα χρόνια αργότερα. Το νησί, στην συνέχεια, περιήλθε υπό τον έλεγχο του Δούκα της Νάξου, Άγγελου Σανούδου, ωστόσο η συγκεκριμένη υπόθεση εξακολούθησε να αποτελεί αιτία διαμαχών ενώπιον των δικαστηρίων της Βενετίας μεταξύ του Ανδρέα Γκίζι, των Σανούδων, καθώς και των Κουερίνι, οι οποίοι και διεκδικούσαν την κληρονομιά των Ντάντολο, έως και τις αρχές της δεκαετίας του 1290, όταν και ο Δούκας Μάρκος Β΄ Σανούδος εξαγόρασε τις διεκδικήσεις του Νικκολό Κουερίνι επί της Άνδρου.

Μετά τον θάνατο του Ιερεμία, ο συγγενής του Φίλιππος Γκίζι, νυμφεύθηκε δια της βίας την κόρη του Ιερεμία, Ιζαμπέττα, και κατέλαβε τον έλεγχο των αρχικών φέουδων του Ιερεμία, έως ότου οι Βυζαντινοί, υπό τον Λικάριο, τα ανακατέλαβαν το 1277 και συνέλαβαν τον Φίλιππο αιχμάλωτο. Μια έτερη κόρη του Ιερεμία, η Μαρκεζίνα, νυμφεύθηκε τον υιό του Δόγη Γιάκοπο Τιέπολο και μελλοντικό Δόγη (1268–75), Λορέντσο Τιέπολο.
Περιστύλιο της Οκταβίας

Το Περιστύλιο της Οκταβίας (στα λατινικά: "Porticus Octaviae"), επίσης γνωστό ως Περιστύλιο του Μετέλλου (στα λατινικά: "Porticus Metelli") στην διάρκεια της Ρωμαϊκής Δημοκρατίας και σε ορισμένες περιπτώσεις ως Περιστύλιο του Σεβήρου (στα λατινικά: "Porticus Severi") μετά τον 4ο αιώνα π.Χ., είναι σύνολο αρχαίων ρωμαϊκών μνημείων που βρίσκονται επί του Πεδίου του Άρεως στην Ρώμη, σε κοντινή απόσταση από το Θέατρο του Μαρκέλλου. Το περιστύλιο, εκτός από περιτοίχισμα με κιονοστοιχία, αποτελείται από διάφορες κατασκευές, στις οποίες περιλαμβάνονται μια μνημειακή είσοδος και δύο ναοί, από τους οποίους ο ένας είναι αφιερωμένος στην Γιούνο Ρεγκίνα, ενώ ο άλλος στον Γιούπιτερ Στάτορ.
Queen on Fire – Live at the Bowl

Queen on Fire – Live at the Bowl είναι ο τίτλος του ζωντανά ηχογραφημένου, διπλού άλμπουμ και DVD του βρετανικού ροκ συγκροτήματος Queen, το οποίο κυκλοφόρησε στις 25 Οκτωβρίου του 2004 μέσω της δισκογραφικής εταιρείας "Parlophone" στην Ευρώπη και της "Hollywood" στην Βόρεια Αμερική.

Η ηχογράφηση του άλμπουμ πραγματοποιήθηκε στις 5 Ιουνίου του 1982 στο Μίλτον Κέινς και υλικό της δεν είχε κυκλοφορήσει ποτέ στον παρελθόν. Το άλμπουμ γνώρισε επιτυχία, μπαίνοντας στο βρετανικό Top-20 για να βραβευθεί ως χρυσό στην πατρίδα του συγκροτήματος, ενώ το DVD έγινε τριπλά πλατινένιο στο Ηνωμένο Βασίλειο, την Γαλλία και την Αυστραλία, πλατινένιο στις Ηνωμένες Πολιτείες και πενταπλά χρυσό στην Γερμανία.
Ασάτζι Χόντα

Ο Ασάτζι Χόντα (本田 朝次 Honda Asaji)) ήταν πρώην Ιάπωνας πρωταθλητής της αντισφαίρισης. 

Ο Χόντα πήρε μέρος στους Ολυμπιακούς αγώνες του 1924 στο Παρίσι. Στο απλό αποκλείστηκε στον πρώτο γύρο από τον Γάλλο Ζαν Μποροτρά και στο σιπλό με συμπαίκτη τον Masanosuke Fukuda αποκλείστηκαν στον δεύτερο γύρο.
Ρίκα Χιράκι

Η Ρίκα Χιράκι (平木 理化 Rika Hiraki), γεννημένη στις Δεκεμβρίου του 1971 στην Βηρυτό του Λιβάνου, είναι πρώην Γιαπωνέζα πρωταθλήτρια της αντισφαίρισης. Σπούδασε με ειδίκευση στην διεθνή πολιτική και σήμερα εργάζεται ως διαχειριστής συστημάτων για την τηλεφωνική εταιρεία NTT.

Μεγαλύτερη επιτυχία της είναι όταν κέρδισε στον τελικό του μεικτού του Γαλλικού όπεν το 1997 με συμπαίκτη τον Μαχές Μπουπάτι.

Η Χιράκι έχει αγωνιστεί για την Ιαπωνία στο Φεντ καπ το 1993, 1998 και το 2001 με ρεκόρ 3 νίκες και 2 ήττες.
Χαρούκα Ινουέ

Η Χαρούκα Ινουέ (井上 青香 Inoue Haruka), γεννημένη στο Τόκιο στις 7 Ιουνίου 1977, είναι πρώην Γιαπωνέζα πρωταθλήτρια της αντισφαίρισης.

Ξεκίνησε την αντισφαίριση από την ηλικία των εννέα και προπονήθηκε από τον πατέρα της Γκου. Οι μικρότερες αδελφές της, Μάικο Ινουέ και Ακάρι Ινουέ, έπαιξαν επίσης επαγγελματική αντισφαίριση. Καλύτερη χρονιά της το 1995, όταν ήταν στα ημιτελικά των κοριτσιών στο Αυστραλιανό όπεν και στον ημιτελικό στο Γουίμπλεντον.

την κατηγορία των Τζούνιορς κέρδισε το Γερμανικό ανοιχτό πρωτάθλημα το 1995 κι έφτασε την ίδια χρονιά στα ημιτελικά του Γουίμπλετον.

Το 1996 αποφοίτησε από το γυμνάσιο και άρχισε να αγωνίζεται επαγγελματικά.
Η πρώτη επιτυχία της στο WTA Tour ξεκίνησε από το "Wismilak International" όπου έφτασε στους προημιτελικούς και το 1996 και το 1997. Το 1998 έφτασε στην υψηλότερη κατάταξή της στο Νο 108 στον κόσμο. 

Ποτέ δεν εκπροσώπησε την Ιαπωνία στο Φεντ καπ, αλλά ήταν μέλος της ομάδας γυναικών και κέρδισε το χάλκινο μετάλλιο στους Ασιατικούς Αγώνες του 1998.
Queen Rock Montreal

Queen Rock Montreal είναι ο τίτλος του ζωντανά ηχογραφημένου, διπλού άλμπουμ και DVD του βρετανικού ροκ συγκροτήματος Queen, το οποίο κυκλοφόρησε στις 29 Οκτωβρίου του 2007 μέσω της δισκογραφικής εταιρείας "Parlophone" στην Ευρώπη και της "Hollywood" στην Βόρεια Αμερική.

Η ηχογράφηση και βιντεοσκόπηση του πραγματοποιήθηκε στο "Montreal Forum" του Μόντρεαλ του Καναδά στις 24 και 25 Νοεμβρίου 1981, ακριβώς δέκα χρόνια πριν τον θάνατο του τραγουδιστή του συγκροτήματος, Φρέντι Μέρκιουρι. Η συναυλία πραγματοποιήθηκε στο πλαίσιο της περιοδείας για την προώθηση του άλμπουμ "The Game".

Το άλμπουμ μπήκε στο Top-20 στην Γερμανία και το Ηνωμένο Βασίλειο και το Top-30 στην Αυστρία, την Ιταλία και την Πορτογαλία.
Νανά Σμιθ

Η Νανά Σμιθ Ρότζερς ("αγγλικά : Nana Smith Rogers"), Μιγιάγκι (Miyagi) το πατρικό της, γεννημένη στο Σαν Ντιέγκο των ΗΠΑ στις 10 Απριλίου 1971, είναι πρώην Αμερικανίδα πρωταθλήτρια της αντισφαίρισης που αγωνίστηκε με την εθνική ομάδα της Ιαπωνίας. Ήταν Νο 20 στον κόσμο στο διπλό γυναικών.
Τζουζέπε Γκατσανίγκα

Ο Τζουζέπε Γκατσανίγκα (Giuseppe Gazzaniga, Βερόνα 5 Οκτωβρίου 1743 – Κρέμα 1 Φεβρουαρίου 1818) ήταν Ιταλός συνθέτης του 18ου αιώνα, μέλος της περίφημης Ναπολιτάνικης Σχολής στην όπερα. Αν και αποκομμένος από τις παραδόσεις της Βενετίας, θεωρείται από τους τελευταίους συνθέτες που ασχολήθηκαν με την (όπερα μπούφα) και συνδετικός κρίκος με την επονομαζόμενη όπερα κομίκ όπως, τουλάχιστον, την αντιλαμβανόταν ο Ροσίνι.
Τοσίρο Σακάι

Ο Τοσίρο Σακάι (坂井利郎 Sakai Toshirō), γεννημένος στις 23 Νοεμβρίου 1947, ήταν πρώην Ιάπωνας πρωταθλητής της αντισφαίρισης. 

Ο Σακάι σαν φοιτητής του πανεπιστημίου Ουσέντα αγωνίστηκε στην Πανεπιστημιάδα του 1970 στο Τορίνο της Ιταλίας όπου με συμπαίκτη τον Jun Kamiwazumi κέρδισαν στο διπλό το χρυσό μετάλλιο. Στο κύπελλο Ντέιβις του 1971 στον αγώνα ενάντια της Αυστραλίας ο Σακάι διαδραμάτισε μεγάλο ρόλο κερδίζοντας και τους δύο αγώνες του. Έφτασε στον τρίτο γύρο του αμερικανικού όπεν του 1971.

Το 1972 ο Sakai ήταν ο νικητής του πρώτου διεθνούς πρωταθλήματος της Ιαπωνίας και ήταν στα ημιτελικά στο Αμερικανικό όπεν. Στο Γουίμπλεντον το 1973 αποκλείστηκε στον τρίτο γύρο από τον Ίλιε Ναστάζι έχοντας προηγουμένως εξασφαλίσει νίκες επί των Φραίου ΜακΜίλαν και Χανς Κάρυ. Στην Οσάκα αργότερα ίδιο έτος, νίκησε τον Ζέλικο Φρανούλοβιτς στους ημιτελικούς για να φτάσει στο πρώτο του Grand Prix τελικό, το οποίο έχασε από τον Κεν Ροσουάλ. Το 1973 κατάφερε επίσης να νικήσει τον Τζον Νιουκόμπε σε αγώνα του κυπέλλου Ντέιβις.

Είχε την καλύτερη εμφάνισή του στο Γαλλικό Όπεν του 1974, όπου έφτασε στον τρίτο γύρο του απλού και ήταν στα ημιτελικά στο διπλό των ανδρών, με τον Κενίσι Χιράι. Ο ίδιος παίκτης συνεργάστηκε με τον Σακάι και ήταν φιναλίστ στο τουρνουά Grand Prix του Ντίσελντορφ το ίδιο έτος. Ο Σακάι και ο Χιράι κέρδισαν επίσης το διπλό χρυσό μετάλλιο των ανδρών στους Ασιατικούς Αγώνες του 1974 στην Τεχεράνη. Ήταν το δεύτερο χρυσό μετάλλιο του Σακάι έχοντας κερδίσει ένα χρυσό μετάλλιο στο απλό στην ίδια διοργάνωση.

Το 1975, ο Sakai έπαιξε τους τελευταίους αγώνες του στην Κύπρο για το κύπελλο Ντέιβις και κατέγραψε την 20η και τελική νίκη του, συμμετείχε σε συνολικά 19 διοργανώσεις κατά τη διάρκεια της καριέρας του.
Ναόκο Σάτο

Η Ναόκο Σάτο (佐藤 直子 Satō Naoko), γεννημένη στο Τόκιο στις 2 Ιανουαρίου 1955, είναι Γιαπωνέζα η οποία ήταν πρωταθλήτρια της αντισφαίρισης.

Μεγαλύτερη επιτυχία στην καριέρα της ήταν το 1978 όταν με συμπαίκτρια την Παμ Γουίτκρος έχασαν στον τελικό του διπλού στο Αυστραλιανό όπεν από το ζευγάρι Μπέτσι Νάγκελσεν - Ρενάτα Τομάνοβα. Στο Γαλλικό όπεν έχει φτάσει στα προημιτελικά του διπλού το 1981 και το 1984, στο Γουίμπλεντον έφτασε στους 16 το 1981. 

Έχει αγωνιστεί για την Ιαπωνία στο Φεντ καπ 1976, 1977, 1978, 1979 και το 1980 με ρεκόρ 10 νίκες και 12 ήττες.
Ετσούκο Ινουέ

Η Ετσούκο Ινουέ (井上 青香 Etsuko Inoue), γεννημένη στο Τόκιο στις 18 Οκτωβρίου 1964, είναι πρώην Γιαπωνέζα πρωταθλήτρια της αντισφαίρισης.

Η Ινουέ συμμετείχε για την Ιαπωνία στους Ολυμπιακούς αγώνες του 1984 στο Λος Άντζελες όπου στο απλό αποκλείστηκε στον πρώτο γύρο από την Στέφι Γκράφ.

Στους Ολυμπιακούς αγώνες του 1988 στην Σεούλ στο απλό αποκλείστηκε στον πρώτο γύρο από την Κορεάτισα Κιμ και στο διπλό με συμπαίκτρια την Kumiko Okamoto έφτασαν στα προημιτελικά.

Έχει αγωνιστεί στο Φεντ καπ το 1982, 1983, 1984, 1985, 1986, 1987, 1988 και το 1989 με ρεκόρ 13 νίκες και 17 ήττες.
Μασάκο Γιανάγκι

Η Μασάκο Γιανάγκι (柳 昌子, Yanagi Masako), γεννημένη στις 11 Νοεμβρίου 1959, είναι πρώην Γιαπωνέζα πρωταθλήτρια της αντισφαίρισης. Ήταν η κορυφαία παίκτρια στην Ιαπωνία το 1979 και κατέλαβε την υψηλότερη θέση Νο 89 στον κόσμο. 

Έφτασε στον τρίτο γύρο του Γαλλικού Όπεν το 1988 και επίσης έπαιξε στο Αυστραλιανό όπεν. 

Στους Ασιατικούς αγώνες του 1982 πήρε τρία χάλκινα μετάλλια, στο διπλό γυναικών με συμπαίκτρια την Ετσούκο Ινουέ, στο μεικτό με συμπαίκτη τον Yoshitomo Onishi και στο ομαδικό.

Στο Φεντ καπ έχει συμμετάσχει με την Ιαπωνία σε 7 διοργανώσεις από το 1981 έως το 1987 με ρεκόρ 15 νίκες και 13 ήττες.
Κότζι Ουτανάμπε

Ο Κότζι Ουτανάμπε (渡邊康二 Watanabe Kōji), γεννημένος στις 19 Ιανουαρίου 1942, είναι πρώην Ιάπωνας πρωταθλητής της αντισφαίρισης. 

Ο Ουτανάμπε έπαιξε το πρώτο του τουρνουά στο "Διεθνές του Μαϊάμι" το 1961. Κέρδισε τον πρώτο του τίτλο στο "Gruneweld" της Δυτικής Γερμανίας τον Αύγουστο του 1966 νικώντας τον συμπατριώτη Ichizo Konishi . Το 1966 διεκδίκησε τον δεύτερο τίτλο του στο Oostende του Βέλγιου όπου νίκησε τον Νότιοαφρικάνο Jackie Saul παίρνοντας δύο σετ και χάνοντας ένα . Ο τρίτος του τίτλος ήρθε το 1968 στο "Lowther Hard Court Championships", στο Λονδίνο, όπου κέρδισε τον Νέοζηλανδό παίκτη Όνι Παρούν με 2-1 σετ . Ο τέταρτος τίτλος του ήταν το 1969 στο "Διεθνές της Αθήνας", όπου νίκησε τον Αυστραλό Τζεφφ Μάστερ με 3-1 . Επίσης κέρδισε το 1966 στο "Worcestershire Championship", το 1967 στο "Bad Neuenahar", το 1969 το πρωτάθλημα της "Andhra Pradesh".

Στα τουρνουά γκραντ σλαμ δύο φορές στο Όπεν Αυστραλίας, το 1965 και το 1969., στο Γαλλικό Όπεν το 1964 και το 1966 και στο Γουίμπλεντον μία φορά το 1969. Ήταν επίσης προπονητής της ομάδας της Ιαπωνίας στο κύπελλο Ντέιβις (1971-1974) και αντιπρόεδρος της Ιαπωνικής Ένωσης Αντισφαίρισης [5].

Έπαιξε το τελευταίο του τουρνουά στο Tokyo Indoor το 1971, χάνοντας από τον Ίαν Φλέτσερ στα ημιτελικά .

Στους Ασιατικούς αγώνες του 1966 κέρδισε το χρυσό στο διπλό αντρών με συμπαίκτη τον Osamu Ishiguro, το χρυσό στο μεικτ΄με την Ρέικο Μιγιάγκι και το χρυσό στο ομαδικό αντρών.
Μπούργκρεντ της Μερκίας

Ο Μπούργκρεντ της Μερκίας, Αγγλοσάξονας βασιλιάς της Μερκίας ("Burgred", 852-874) ήταν διάδοχος του Μπέορθγουλφ της Μερκίας ο οποίος ήταν πιθανότατα συγγενής του. Ο Μπούργκρεντ έμεινε γνωστός σαν ο γαμπρός του Έθελγουλφ του Ουέσσεξ λόγω του γάμου του με την μοναδική κόρη του Σάξονα βασιλιά Έθελσγουιθ, ο γάμος γιορτάστηκε με μεγαλοπρεπείς τελετές στα ανάκτορα του Τσίππενχαμ στο Ουέσσεξ το Πάσχα του 853 αλλά δεν απέκτησαν παιδιά.
Έθελσγουιθ

Η Έθελσγουιθ ("Æthelswith", περί το 838 - 888) ήταν η μόνη γνωστή κόρη του Έθελγουλφ του Ουέσσεξ και της πρώτης συζύγου του Οσμπούργκα, έγινε βασίλισσα της Μερκίας με τον γάμο της με τον Μπούργκρεντ της Μερκίας (853), το ζεύγος δεν απέκτησε παιδιά. Ο γάμος επιβεβαίωσε την υποταγή του συζύγου της στον πεθερό του την εποχή που τόσο το Ουέσσεξ όσο και η Μερκία υπέφεραν από τις επιδρομές των Βίκινγκ. Ο Μπούργκρεντ είχε προβλήματα στα δυτικά του σύνορα με τους Ουαλούς, ο πεθερός του Έθελγουλφ τον βοήθησε στρατιωτικά να αποκαταστήσει την ηγεμονία του στην περιοχή (853). Οι επιδρομές των Βίκινγκ συνεχίστηκαν τα επόμενα χρόνια, το 868 ο Μπούργκρεντ αναγκάστηκε ξανά να ζητήσει την βοήθεια του κουνιάδου του Έθελρεντ του Ουέσσεξ και του Κεντ, ήταν η τελευταία φορά που η Μερκία ζήτησε την βοήθεια του Ουέσσεξ. Η βασιλεία τους τελείωσε το 874 όταν εκθρονίστηκαν από τους Βίκινγκ, η Έθελσγουιθ και ο σύζυγος της δραπέτευσαν στην Ρώμη, ο σύζυγος της πέθανε αμέσως μετά και η Έθελσγουιθ έζησε τα υπόλοιπα χρόνια στην Ιταλία μέχρι τον θάνατο της στην Παβία (888).
Κινγκ Έντουαρντ Πόιντ

Το Κινγκ Έντουαρντ Πόιντ (αγγλικά: "King Edward Point") είναι η πρωτεύουσα της Νότιας Γεωργίας και Νότιων Νήσων Σάντουιτς, στη βορειοανατολική ακτή της νότιας Γεωργίας. Τοποθετείται στα στο Κάμπερλαντ Ίστ Μπέι. Συχνά αναφέρεται λανθασμένα ως το Γκρύτβικεν.
Τάσος Ζαφειριάδης

Ο Τάσος Ζαφειριάδης (1981), γνωστός και ως ΤΑΖ, είναι Έλληνας σεναριογράφος και, ενίοτε, σχεδιαστής κόμικς. Με τίτλους όπως οι "Σπιφ & Σπαφ", "Χαρακώματα - Ιστορίες από την Οδό Γάγγραινας" και "Το Πτώμα," έχει αναδειχθεί σε έναν από τους σημαντικότερους και πιο παραγωγικούς δημιουργούς της ελληνικής σκηνής. Ωστόσο, η κύρια δουλειά του Ζαφειριάδη είναι αυτή του ορθοδοντικού, καθώς είναι πτυχιούχος της οδοντιατρικής του ΑΠΘ και έχει ειδικευτεί στην ορθοδοντική, κάνοντας μεταπτυχιακές σπουδές στο ΕΚΠΑ.
Λι Φανγκ

Η Λι Φανγκ ("λατινικό αλφάβητο : Li Fang"), γεννημένη στις 1 Ιανουαρίου 1973 στο Χουνάν της Κίνας, είναι πρώην Κινέζα πρωταθλητρια της αντισφαίρισης. 

Η Λι έγινε επαγγελματίας το 1990 και κέρδισε 2 τουρνουά της WTA Tour στο διπλό στην καριέρα της και αποσύρθηκε το 2001. έχει συμμετάσχει και στα τέσσερα τουρνουά γκραντ σλαμ με καλύτερη επίδοση στο απλό τους 2 του Αυστραλιανού όπεν το 1992 και στο διπλό έχει αποκλειστεί σε όλα τα τουρνουά στους 64.

Εκπροσώπησε τη χώρα της στους Ολυμπιακούς αγώνες του 1992 στην Βαρκελώνη όπου στο απλό αποκλέιστηκε στον πρώτο γύρο και στο διπλό με συμπαίκτρια την Τανγκ Μιν στον δεύτερο γύρο. Στο Φεντ καπ έπαιξε για την Κίνα σε επτά διοργανώσεις από το 1989 έως το 2000 με ρεκόρ 20 νίκες και 13 ήττες.
Όρη Μπιράνγκα

Τα Όρη Μπιράνγκα (, μεταγραφή: Γκόρι Μπιράνγκα) είναι μια οροσειρά στη μέση της Χερσονήσου Ταϋμύρ στη Σιβηρία της Ρωσίας.

Αν και εξερευνήθηκαν για πρώτη φορά το 1736, τα όρη Μπιράνγκα είναι μία από τις λιγότερο γνωστές περιοχές της Αρκτικής. Το κλίμα είναι ηπειρωτικό και σκληρό, με συχνές χιονοθύελλες το χειμώνα.

Η οροσειρά ανήκει στο Κράι Κρασνογιάρσκ της Ρωσικής Ομοσπονδίας και αποτελεί μέρος της Κρατικής Προστατευόμενης Περιοχής της Μεγάλης Αρκτικής, η οποία είναι το μεγαλύτερο φυσικό καταφύγιο στη Ρωσία. Ωστόσο, η περιοχή είναι πολύ μακρινή, δεν υπάρχει σχεδόν καθόλου πληθυσμός, και η πρόσβαση είναι πολύ δύσκολη λόγω της έλλειψης δρόμων και οικισμών.
Μπόμπουλγια

Η Μπόμπουλγια (σερβικά κυριλλικά: ) είναι χωριό ευρισκόμενο στο κέντρο του Μαυροβουνίου, εντός του Δήμου του Ντανίλοβγκραντ.
Ντρακόβιτσι

Το Ντρακόβιτσι (σερβικά κυριλλικά: ) είναι χωριό ευρισκόμενο στο κέντρο του Μαυροβουνίου, εντός του Δήμου του Ντανίλοβγκραντ.
Α.Ε. Ποσειδών Νέων Πόρων

Η Α.Ε. Ποσειδών Π.Π.Π. γνωστή ως Α.Ε. Ποσειδών Νέων Πόρων, είναι ποδοσφαιρικό σωματείο στους Νέους Πόρους του νομού Πιερίας. Χρώματα του συλλόγου είναι το κυανό και το λευκό. Τα εντός έδρας παιχνίδια της ομάδας διεξάγονται στο γήπεδο Νέων Πόρων.

Η πιο σημαντική επιτυχία του συλλόγου, ήταν η κατάκτηση του πρωταθλήματος της Γ΄ Εθνικής κατηγορίας την περίοδο 2002–03. Αξιοσημείωτη είναι επίσης η συμμετοχή του στο πρωτάθλημα της Β΄ Εθνικής τις περιόδους 2003–04 που τερμάτησε 5η και 2004–05 που αποβλήθηκε.
Γιαν Ζι

Η Γιαν Ζι (κινέζικα: "晏紫", Πινγίν: "Yàn Zǐ", 12 Νοεμβρίου 1984) είναι πρώην Κινέζα πρωταθλήτρια της αντισφαίρισης και Ολυμπιονίκης. 

Το 2005 στην ηλικία 20 ετών η Γιαν Ζι κέρδισε τον μοναδικό της τίτλο του "WTA Tour" στο απλό στο τουρνουά "Guangzhou Tier III".

Στο απλό, έφτασε για πρώτη φορά 100 κορυφαίες στον κόσμο τον Ιανουάριο του 2006, επιτυγχάνοντας τότε το Νο 72 στον κόσμο. Στα διπλά η υψηλότερη κατάταξη της είναι τοι Νο 4. Έχει κερδίσει δύο τίτλους Γκραντ σλαμ με συμπαίκτη τον Zheng Jie. Το 2014 η Γιάν έλαβε την ιθαγένεια του Χονγκ Κονγκ και το 2016 αποσύρθηκε. Μεγαλύτερες επιτυχίες της η πρώτη θέση στο Γουίμπλεντον στο διπλό γυναικών με συμπαίκτρια την Ζενγκ Γιε το 2006 και την ίδια χρονιά η νίκη του ίδου ζευγαριού στο Αυστραλιανό όπεν. Στο διπλό πάντα ήταν τέσσερις φορές στα προημιτελικά του Αμερικανικού όπεν και μία φορά στα ημιτελικά του Γαλλικού όπεν.

Στο Φεντ καπ αγωνίστηκε με την Κίνα το 2002, 2006, 2008, και το 2009, με το Χονγκ Κονγκ το 2003 με συνολικό ρεκόρ 4 νίκες και 6 ήττες.

Συμμετείχε με την Κίνα στους Ολυμπιακούς αγώνες του 2004 στην Αθήνα χωρίς ιδιαίτερη επιτυχία. Στους Ολυμπιακούς αγώνες του 2008 στο Πεκίνο όπου κατέκτησε το χάλκινο μετάλλιο στο διπλό γυναικών με συμπαίκτρια την Ζενγκ Γιε.
Αντιφασιστική Δράση

μικρογραφία|Οι "δυο σημαίες", το σήμα της "Αντιφασιστικής Δράσης" στη Γερμανία, η οποία ιδρύθηκε το 1932
Αντιφασιστική Δράση ή αντιφασισμός ή αντίφα είναι ένα ετερόκλητο κίνημα από αυτόνομες ομάδες κυρίως στις ΗΠΑ και στις χώρες της ΕΕ κοινό και κύριο χαρακτηριστικό των οποίων είναι η αντιπαράθεση τους στην φασιστική ιδεολογία ή στις φασιστικές ομάδες με άμεσες μορφές δράσης. Τείνουν να είναι κομμουνιστές, ελευθεριακοί, αναρχικοί, σοσιαλιστές και αντικαπιταλιστές. Ο δηλωμένος στόχος τους είναι η καταπολέμηση ακροδεξιών και ρατσιστικών πολιτικών παρά η ενθάρρυνση αυτών των στόχων με μια αριστερή πολιτική. Γενικά ως αντιφασίστας ή αντιφασίστρια χαρακτηρίζεται αυτός ή αυτή που είναι εχθρός του φασισμού. 

Οι ρίζες του κινήματος ανιχνεύονται από την εποχή του μεσοπολέμου στην Ευρώπη, αρχικά στην Ιταλία κατά τη διάρκεια ανόδου του Μουσολίνι στην εξουσία, και σύντομα σε όλη την Ευρώπη όπου δημιουργήθηκαν και έδρασαν αντιφασιστικές ομάδες. Στην Γερμανία το 1932 ιδρύθηκε η Antifaschistische Aktion (Αντιφασιστική Δράση) για να αντιπαλέψει το ναζιστικό κόμμα, η σημαία της οργάνωσης χρησιμοποιείται μέχρι σήμερα ως σύμβολο του αντιφασισμού.
Μπέορθγουλφ της Μερκίας

Ο Μπέορθγουλφ της Μερκίας ("Beorhtwulf", που σημαίνει "φωτεινός λύκος", ... - 852) ήταν βασιλιάς της Μερκίας, βασίλειο της αγγλοσαξονικής Αγγλίας, από το 840 έως το 852. Διαδέχθηκε στον θρόνο τον Ουίγκλαφ της Μερκίας. Η καταγωγή του ήταν άγνωστη, πιθανότατα ήταν συγγενής με τον Μπέορνγουλφ που βασίλευσε στην Μερκία την δεκαετία του 820. Δεν βρέθηκαν νομίσματα την εποχή του προκατόχου του αλλά φαίνεται ότι ο Μπέορθγουλφ δημιούργησε ένα νομισματικό σύστημα στα πρότυπα του Έθελγουλφ του Ουέσσεξ με ανεξάρτητα σχέδια αργότερα. Την επόμενη χρονιά μετά την άνοδο του στον θρόνο δέχτηκε επιθέσεις από τους Βίκινγκ, έκαναν επιδρομή αρχικά στο Λίντσεϊ (841) και στην συνέχεια στο Λονδίνο το επίκεντρο της εμπορικής δραστηριότητας της χώρας. Μία άλλη επίθεση αργότερα στο Λονδίνο (851) ανάγκασε τον Μπέορθγουλφ να δραπετεύσει σύμφωνα με το Αγγλοσαξωνικό χρονικό αλλά οι Βίκινγκ ηττήθηκαν αμέσως μετά από τον Έθελγουλφ. Η επιδρομή αυτή στάθηκε σημαντικό πλήγμα για την οικονομία της χώρας αφού το νομισματοκοπείο του Λονδίνου σταμάτησε να λειτουργεί από το 851.
Το Μπέρκσαϊρ φαίνεται ότι πέρασε στα χέρια των Δυτικών Σαξόνων κατά την διάρκεια της βασιλείας του Μπέορθγουλφ, οι Ουαλοί επαναστάτησαν κατά την διάρκεια της βασιλείας του διαδόχου του Μπούργκρεντ της Μερκίας με τον ισχυρισμό ότι αναγνώριζαν μόνο τον Μπέορθγουλφ ως κύριο τους. Τα διατάγματα της βασιλείας του Μπέορθγουλφ δείχνουν στενή σχέση με την εκκλησία αφού κυρίευσε εδάφη για λογαριασμό της. Ο Μπέορθγουλφ και η σύζυγός του Σάθριθ απέκτησαν δυο γιους: τον Μπέορθφριθ και τον Μπέορθικ. Ο Μπέορθικ εμφανίζεται στα διατάγματα του πατέρα του αλλά σταμάτησε η εμφάνιση του στα τέλη της βασιλείας του Μπέορθγουλφ. Ο Μπέορθφριθ εμφανίζεται σε μετέπειτα πηγές οι οποίες περιγράφουν τον φόνο του Γουίγκσταν εγγονού του Γουίγκλαφ επειδή διαφώνησε στα σχέδια του Μπέορθφριθ να παντρευτεί την χήρα μητέρα του Γουίγκσταν Έλφλιντ. Ο θάνατος του Μπέορθγουλφ δεν καταγράφεται αλλά οι περισσότεροι ιστορικοί πιστεύουν ότι πέθανε το 852.
Μ.Γ.Σ. Αναγέννηση Κολινδρού

Ο Μ.Γ.Σ. Αναγέννηση Κολινδρού είναι αθλητικό σωματείο στον Κολινδρό του νομού Πιερίας. Αγωνίζεται με χρώματα το πορτοκαλί και το μαύρο. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Δημοτικό Γήπεδο Κολινδρού «Ηλίας Δούλιας».

Η επαγγελματική ποδοσφαιρική ομάδα του συλλόγου, «ΠΑΕ Αναγέννηση Κολινδρού Μ.Γ.Σ.», έφτασε στο απόγειό της την περίοδο 1994–95, όταν μετείχε στο πρωτάθλημα της Β΄ Εθνικής κατηγορίας και τερμάτησε στην 9η θέση του βαθμολογικού πίνακα.
Γκαλίντο Α΄ Αθνάρεθ της Αραγωνίας

Ο Γκαλίντο Α΄ Αθνάρεθ της Αραγωνίας (ισπανικά: "Galindo I Aznárez", πέθανε το 867) ήταν Κόμης του Ουρζέλ και Κόμης της Σερδάνια (824 - 834), Κόμης του Παλιάρς και Κόμης της Ριβαγόρθα (833 - 844) και Κόμης της Αραγωνίας (844 - 867).
Τζακ Χάρπερ

Ο Τζακ Χάρπερ ("αγγλικά : Jack Edwin Harper"), (8 Απριλίου 1914-17 Ιανουαρίου 2015), ήταν Αυστραλός πρωταθλητής της αντισφαίρισης. Ως ερασιτέχνης αντισφαιριστής αγωνίστηκε κυρίως στη δεκαετία του 1930 και του 1940. 

Έφτασε στους προημιτελικούς του Αυστραλιανού πρωταθλήματος το 1946 και ήταν στον τελικό του διπλού το 1937 με συμπαίκτη τον Τζον Μπρόμγουιτς όπου έχασαν από τους Άντριαν Κουίστ και Ντον Τέρνμπουλ. Στο Γουίμπλεντον στο διπλό είχε φτάσει στα ημιτελικά το 1948 και στο μεικτό στον τρίτο γύρο το 1947.

Τον Απρίλιο του 1946 ο Χάρπερ νίκησε τον J. Sandiford με 6-0, 6-0 στο "Surrey Open Hard Court Championships" σε έναν αγώνα που διήρκεσε 18 λεπτά, ο μικρότερος σε διάρκεια αγώνας στην ιστορία στο απλό. Το 1946 στο πρωτάθλημα της βόρειας Αγγλίας κέρδισε το απλό και το διπλό με συμπαίκτη τον Μακ Μαλφόι. Το 1949 στο Πρωτάθλημα αντισφαίρισης Ανατολικής Μεσογείου έχασε στον τελικό του απλού από τον Γκότφριντ φον Κραμ και με τον ίδιο συμπαίκτη κέρδισαν το διπλό.
Μέρβιν Ρόουζ

Ο Μέρβιν Ρόουζ ("αγγλικά : Mervyn Gordon Rose"), ((23 Ιανουαρίου 1930 - 23 Ιουλίου 2017), ήταν Αυστραλός πρωταθλητής της αντισφαίρισης που κέρδισε 7 τίτλους σε τουρνουά γκαρντ σλαμ σε απλό, διπλό και μεικτό διπλό. 

Ο Ρόουζ γεννήθηκε στο Κοφς Χάρμπορ της Νέας Νότιας Ουαλίας και έγινε επαγγελματίας το 1959. Κατατάχθηκε στο Τοπ 10 του κόσμου σε όλη την διάρκεια της καριέρας του και εκπροσώπησε την Αυστραλία στο Κύπελλο Ντέιβις από το 1951 έως το 1957. Βρισκόταν στο Νο 3 στον κόσμο το 1958 από τον Lance Tingay της The Daily Telegraph.

Η Ρόουζ κέρδισε τον τίτλο του απλού στο πρωτάθλημα της Αυστραλίας το 1954 στο Σίδνεϊ, νικώντας τον συμπατριώτη του Ρεξ Χάρτγουιγκ στον τελικό σε τέσσερα σετ. Τέσσερα χρόνια αργότερα, το 1958, έγινε πρωταθλητής του Γαλλικού πρωταθλήματος στο απλό μετά από μια νίκη στον τελικό εναντίον του Λουίς Αγιάλα.

Ο Ρόουζ τιμήθηκε με το Αυστραλιανό αθλητικό μετάλλιο το 2000, και έγινε μέλος στη Διεθνή αίθουσα φήμης την αντισφαίρισης το 2001 και την Αυστραλιανή αίθουσα φήμης της αντισφαίρισης το 2002. Μέλος του Τάγματος της Αυστραλίας (AM) το 2006 για την προσφορά του στην αντισφαίριση, ιδιαίτερα ως ανταγωνιστής σε εθνικό και διεθνές επίπεδο και ως προπονητής και μέντορας τόσο σε ερασιτέχνες όσο και σε επαγγελματίες παίκτες. Ο Ρόουζ πέθανε στις 23 Ιουλίου 2017 στην ηλικία των 87 ετών.

Το 1955 στο Πρωτάθλημα αντισφαίρισης Ανατολικής Μεσογείου έχασε στον τελικό του απλού από τον Σβεν Ντάβινσον και με τον Γουίλιαμ Γκίλμουρ συμπαίκτη έχασαν στον τελικό στο διπλό.
Ιρακινός εμφύλιος πόλεμος

Ο Ιρακινός εμφύλιος πόλεμος ήταν μια ένοπλη σύγκρουση στη Μέση Ανατολή. Το 2014, η ιρακινή εξέγερση κλιμακώθηκε σε έναν εμφύλιο πόλεμο με την κατάκτηση της Φαλούτζα, της Μοσούλης, του Τικρίτ και των κυριότερων περιοχών στο βόρειο Ιράκ από τρομοκράτες. Αυτό είχε ως αποτέλεσμα την αναγκαστική παραίτηση του Πρωθυπουργού Νούρι αλ Μαλίκι. Οι Ηνωμένες Πολιτείες, το Ιράν, η Συρία, η Ρωσία παρέχουν στρατιωτική βοήθεια. Στις 9 Δεκεμβρίου ο πρωθυπουργός του Ιράκ ανακοίνωσε ότι το Ιράκ απελευθερώθηκε πλήρως από την Αλ-Κάιντα.
Γκρμπε

Το Γκρμπε (σερβικά κυριλλικά: ) είναι χωριό ευρισκόμενο στο κέντρο του Μαυροβουνίου, εντός του Δήμου του Ντανίλοβγκραντ.
Huawei P10

μικρογραφία|Το Huawei P10 σε μαύρο χρώμα
Το Huawei P10 είναι Android smartphone που παράγεται από την Huawei. Απελευθερώθηκε τον Φεβρουάριο του 2017.και είναι ο διάδοχος του Huawei P9. Το Huawei P10 διαθέτει οθόνη LCD 5.1 στα 1080p υψηλής ευκρίνειας, ενώ το P10 Plus έχει 5,5 ιντσών.Ακόμα υπάρχει μια έκδοση του με χαμηλότερα χαρακτηριστικά, το Huawei P10 Lite με οθόνη 5,2 ιντσών.